Cordan Deyvis (basketbolçu)

Cordan Dincelo Deyvis (; ) – Azərbaycan–ABŞ basketbolçusu. Sonuncu dəfə Almaniyanın "Hamburq Tovers" klubunda çıxış etmişdir. Şimali Kolorado Universitetində kollec basketbolu oynamışdır.

 Kollec karyerası 
Deyvis "Şərqi Vaşinqton" komandası üçün müraciət etsə də, karyerasına "Şimali Kolorado" komandasında başlamışdır. Deyvis starter kimi başladığı mövsümdə hər oyun başına 11 xal, 3,6 ribaund və 2,1 ötürmə ilə yadda qalmışdır. Növbəti iki mövsüm ərzində Big Sky Konfransının adlarına layiq görülmüşdür. O, komandası ilə 2018-ci ildə CollegeInsider.com postmövsüm turnirinin qalibi olmuşdur. Həmin mövsümdən sonra Deyvis 2018-ci ilin NBA draftına göstərilmiş, lakin "Şimali Kolorado" komandasında oynamağı seçmişdir.

O, yeni mövsümdə bir sıra uğurlara imza atmışdır. O, "Cənubi Yuta"ya qarşı oyunda 2000 karyera xalını keçmiş, oyunda 36 xalla (karyerası üçün rekord) yadda qalmışdır. Növbəti mövsüm komandasının ən məhsuldar oyunçusu olmuş, 16 fevral 2019-cu ildə "Şərqi Vaşinqton"a qarşı məğlub olduqları oyunda Mayk Hiqqinqsin 2.112 xallıq göstəricisini keçmişdir. Həmin mövsüm Deyvis oyun başına 23,4 xal, 4,7 ribaund və 4,7 xalla yadda qalmış, karyerasını 2.270 karyera xalı ilə yekunlaşdırmışdır. Mövsümün sonunda Deyvsin İlin Big Sky Oyunçusu adına layiq görülmüşdür.

 Peşəkar karyerası 
2019 NBA draft mövsümündə draft olunmamış qaldıqdan sonra 2019 NBA Yay Liqasında "Denver Naqqets" komandasına qatılmışdır. 15 iyul 2019-cu ildə "Baksi Manresa" komandası ilə müqavilə imzalamışdır.

20 noyabr 2019-cu ildə Almaniya çempionatında çıxış edən "Rasta Vexta" komandasına keçmişdir. Klubda oyun başına 11,2 xal və 2,4 ötürmə ilə yadda qalmışdır. 18 may 2019-cu ildə Deyvis "Hapoel Tel-Əviv" klubu ilə müqavilə imzalayaraq İsrail çempionatında çıxış etməyə başlamışdır. 24 iyul 2020-ci ildə İspaniyanın "UCAM Mursiya" klubuna keçmişdir. O, 15 dekabrda komandası ilə üçillik müqavilə imzalamışdır. 16 fevral 2023-cü ildə Almaniyanın "Hamburq Tovers" klubuna keçmişdir..

 Milli komanda 
2017-ci ildə Azərbaycan Basketbol Federasiyası 2017 FIBA U-20 Avropa Çempionatının B Divizionunda Azərbaycan adına yarışması üçün Deyvisə müraciət etmişdir. O, Azərbaycan pasportu əldə etmiş və turnirə qatılmışdır. Oyun başına 26,8 xal və 10,2 ribaundla yadda qalsa da, komanda növbəti mərhələyə keçə bilməmişdir.

 İstinadlar 

 Xarici keçidlər 
 Şimali Kolorado bioqrafiyası

Kateqoriya:Azərbaycan basketbolçuları